
72 DR 30.6.2009 

 
 

Saya kira untuk kita hendak turunkan kepada suruhanjaya sahaja, saya rasa itu 
adalah tidak adil daripada segi kita, sebagai Ahli Parlimen. Lebih baik Yang Berhormat 
cadangkan Parlimen tetapi sudah tentulah apabila Parlimen bercakap, Perdana Menteri 
dengar, dapat Hansard dan dia akan tahu. Oleh sebab itu dengan alasan ini maka saya 
sekali lagi dukacitanya menolak cadangan daripada Yang Berhormat Batu Gajah. 

Tuan Pengerusi [Datuk Dr. Haji Wan Junaidi Tuanku Jaafar]: Terima kasih 
Yang Berhormat sebab pukul 4.30 kita ada usul Yang Berhormat. Ahli-ahli Yang Berhormat 
masalah ialah bahawa pindaan yang dicadangkan oleh Yang Berhormat Batu Gajah dalam 
kertas pindaan hendaklah dipersetujukan.  

 Pindaan dikemuka bagi diputuskan; dan tidak disetujukan. 

 Jadual diperintahkan jadi sebahagian daripada rang undang-undang. 

Rang undang-undang dimaklumkan kepada Majlis sekarang. 

 Majlis Mesyuarat bersidang semula. 

 Rang undang-undang dilaporkan dengan tiada pindaan; dibacakan kali yang ketiga 
dan diluluskan. 

 

RANG UNDANG-UNDANG  

 

RANG UNDANG-UNDANG BANK NEGARA MALAYSIA 2009 

Bacaan Kali Yang Kedua Dan Ketiga 

 

■ 1620 

 Menteri Kewangan II [Dato’ Haji Ahmad Husni bin Mohamad Hanadzlah]:  
Tuan Yang di-Pertua, saya mohon mencadangkan satu Rang Undang-undang Bank Negara 
Malaysia 2009 untuk membuat peruntukan mengenai perkara-perkara yang bersampingan 
atau berkaitan dengannya dibaca kali yang kedua sekarang. 

 Tuan Yang di-Pertua, semenjak Akta Bank Negara Malaysia 1958 dikuatkuasakan 
lima dekad yang lalu, keadaan dan landskap ekonomi serta kewangan global dan domestik 
telah mengalami banyak perubahan yang ketara.  Sepanjang tempoh tersebut, beberapa 
krisis kewangan telah berlaku termasuk krisis kewangan Asia pada tahun 1997/1998 dan 
kemelut kewangan global yang sedang dialami sekarang.   

Walaupun Akta Bank Negara Malaysia 1958 telah dipinda dari semasa ke semasa, 
pindaan-pindaan tersebut hanyalah untuk menangani isu-isu tertentu.  Cabaran dan risiko 
pada masa kini berikutan perkembangan dalam persekitaran ekonomi dan kewangan 
memerlukan kewujudan satu perundangan baharu untuk memastikan keberkesanan Bank 
Negara Malaysia dalam menjalankan mandatnya sebagai sebuah bank pusat moden. 

Oleh yang demikian, di antara ciri-ciri penting yang diperkenalkan dalam rang 
undang-undang ini ialah memperjelaskan mandat Bank Negara Malaysia agar lebih efektif 
untuk menggalakkan kestabilan monetari dan kestabilan kewangan yang kondusif bagi 
memastikan pertumbuhan ekonomi Malaysia yang mampan dan persekitaran baru.   

Menyatakan fungsi-fungsi utama Bank Negara Malaysia termasuk merumuskan 
dan mengendalikan Dasar Monetari Negara dan menggalakkan pembangunan sesuatu 
sistem kewangan yang kukuh, progresif dan menyeluruh. 

Memberi autoriti yang perlu kepada Bank Negara Malaysia untuk menangani krisis 
sistem kewangan termasuk ke atas institusi-institusi kewangan yang bukan di bawah kawal 
selia Bank Negara Malaysia tetapi menggugat kestabilan kewangan.  Sehubungan dengan 
ini Jawatankuasa Eksekutif Kestabilan Kewangan akan ditubuhkan untuk menyelaraskan 
tindakan resolusi agensi kewangan yang bermasalah. 



Saya kira untuk kita hendak turunkan kepada suruhanjaya sahaja, saya rasa itu adalah tidak adil daripada segi kita, sebagai Ahli Parlimen. Lebih baik Yang Berhormat cadangkan Parlimen tetapi sudah tentulah apabila Parlimen bercakap, Perdana Menteri dengar, dapat Hansard dan dia akan tahu. Oleh sebab itu dengan alasan ini maka saya sekali lagi dukacitanya menolak cadangan daripada Yang Berhormat Batu Gajah. Tuan Pengerusi [Datuk Dr. Haji Wan Junaidi Tuanku Jaafar]: Terima kasih Yang Berhormat sebab pukul 4.30 kita ada usul Yang Berhormat. Ahli-ahli Yang Berhormat masalah ialah bahawa pindaan yang dicadangkan oleh Yang Berhormat Batu Gajah dalam kertas pindaan hendaklah dipersetujukan. Pindaan dikemuka bagi diputuskan; dan tidak disetujukan. Jadual diperintahkan jadi sebahagian daripada rang undang-undang. Rang undang-undang dimaklumkan kepada Majlis sekarang. Majlis Mesyuarat bersidang semula. Rang undang-undang dilaporkan dengan tiada pindaan; dibacakan kali yang ketiga dan diluluskan. RANG UNDANG-UNDANG. RANG UNDANG-UNDANG BANK NEGARA MALAYSIA 2009 Bacaan Kali Yang Kedua Dan Ketiga. # 1620 Menteri Kewangan II [Dato' Haji Ahmad Husni bin Mohamad Hanadzlah]: Tuan Yang di-Pertua, saya mohon mencadangkan satu Rang Undang-undang Bank Negara Malaysia 2009 untuk membuat peruntukan mengenai perkara-perkara yang bersampingan atau berkaitan dengannya dibaca kali yang kedua sekarang. Tuan Yang di-Pertua, semenjak Akta Bank Negara Malaysia 1958 dikuatkuasakan lima dekad yang lalu, keadaan dan landskap ekonomi serta kewangan global dan domestik telah mengalami banyak perubahan yang ketara. Sepanjang tempoh tersebut, beberapa krisis kewangan telah berlaku termasuk krisis kewangan Asia pada tahun 1997/1998 dan kemelut kewangan global yang sedang dialami sekarang. Walaupun Akta Bank Negara Malaysia 1958 telah dipinda dari semasa ke semasa, pindaan-pindaan tersebut hanyalah untuk menangani isu-isu tertentu. Cabaran dan risiko pada masa kini berikutan perkembangan dalam persekitaran ekonomi dan kewangan memerlukan kewujudan satu perundangan baharu untuk memastikan keberkesanan Bank Negara Malaysia dalam menjalankan mandatnya sebagai sebuah bank pusat moden. Oleh yang demikian, di antara ciri-ciri penting yang diperkenalkan dalam rang undang-undang ini ialah memperjelaskan mandat Bank Negara Malaysia agar lebih efektif untuk menggalakkan kestabilan monetari dan kestabilan kewangan yang kondusif bagi memastikan pertumbuhan ekonomi Malaysia yang mampan dan persekitaran baru. Menyatakan fungsi-fungsi utama Bank Negara Malaysia termasuk merumuskan dan mengendalikan Dasar Monetari Negara dan menggalakkan pembangunan sesuatu sistem kewangan yang kukuh, progresif dan menyeluruh. Memberi autoriti yang perlu kepada Bank Negara Malaysia untuk menangani krisis sistem kewangan termasuk ke atas institusi-institusi kewangan yang bukan di bawah kawal selia Bank Negara Malaysia tetapi menggugat kestabilan kewangan. Sehubungan dengan ini Jawatankuasa Eksekutif Kestabilan Kewangan akan ditubuhkan untuk menyelaraskan tindakan resolusi agensi kewangan yang bermasalah.